Here is a page extracted from Wikipedia that may contain CSS, HTML, and a lot of unformatted text.

Title: Bandera chitana
Content: A bandera chitana s'emplegó por primer vegata en o Primer Congreso Chitán celebrato en Londres en 1971, cuan tamién se creyó lo que sería l'himno chitán.

Ye una adaptación d'a bandera d'a India. Ye estallata en dos franchas horizontals, azul y verda, con una rueda de carro en o centro. A parti superior, azul, simboliza o cielo, que ye o teito d'o fogar d'o pueblo chitano. A inferior, de color verda, simboliza o suelo, o mundo por a on esnavesan. A rueda, tamién en a bandera d'a India, expresa os deseyos de libertat de cerculación dellá d'as mugas establitas.

A bandera chitana ye un sinyal d'identidat d'a comunidat romaní de tot o planeta. S'emplegó en o funeral de Camarón de la Isla, l'atabul d'o cual estió cubierto con ista bandera.

Vinclos externos 
A bandera chitana en Flags of the world.

Cultura chitana
Chitana